ইউরোপ
ইউরোপের উত্তরে উত্তর মহাসাগর, পশ্চিমে আটলান্টিক মহাসাগর দক্ষিণে ভূমধ্যসাগর এবং দক্ষিণ-পূর্বে কৃষ্ণ সাগর ও সংযুক্ত জলপথ রয়েছে। যদিও ইউরোপের সীমানার ধারণা ধ্রুপদী সভ্যতায় পাওয়া যায়, তা বিধিবহির্ভূত; যেহেতু প্রাথমিকভাবে ভূ-প্রাকৃতিক শব্দ "মহাদেশ"-এ সাংস্কৃতিক ও রাজনৈতিক উপাদান অন্তর্ভুক্ত।
দক্ষিণ ইউরোপ
ইউরোপ মহাদেশের দক্ষিণ অংশটিকে দক্ষিণ ইউরোপ বলে। এটিকে অনেক সময় ভূমধ্যসাগরীয় ইউরোপ নামেও ডাকা হয়। ভৌগলিক, অর্থনৈতিক ও সাংস্কৃতিক দৃষ্টিকোণ থেকে দক্ষিণ ইউরোপের একাধিক সংজ্ঞা দেওয়া সম্ভব। তবে বেশির ভাগ সংজ্ঞাতে দক্ষিণ ও পূর্ব স্পেন, দক্ষিণ ফ্রান্স, ইতালি, প্রাক্তন যুগোস্লাভিয়ার আড্রিয়াটিক সাগর উপকূল, আলবেনিয়া, গ্রিস এবং ইউরোপীয় তুরস্কের পূর্ব থ্রাকে অঞ্চলটিকে অন্তর্ভুক্ত করা হয়; পর্তুগাল ভূমধ্যসাগরের উপকূলবর্তী না হলেও এই দেশটিকেও দক্ষিণ ইউরোপের অংশ গণ্য করা হয়।